Diari Oficial de la Generalitat Valenciana


Sumari del DOGV 9898, del 22-07-2024 (2024/7321)

RESOLUCIÓ de 15 de juliol de 2024, de la Direcció General de Personal Docent, per la qual s'aprova l'expedient del procediment selectiu extraordinari d'estabilització per a l'ingrés, mitjançant concurs de mèrits, a cossos docents no universitaris convocat per l'Orde 66/2022, de 15 de novembre, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7321

CVE
:   QOSI-E-5672-4521

Data del document
:   15-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

Per l'Orde 66/2022, de 15 de novembre, de la Conselleria d'Educació, Cultura i Esport (DOGV 9473; correcció d'errades DOGV 9483), es va convocar un procediment selectiu extraordinari d'estabilització per a l'ingrés, mitjançant concurs de mèrits, al cos de mestres i als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques, professors d'Arts Plàstiques i Disseny i mestres de taller d'Arts Plàstiques i Disseny.

De conformitat amb el que es preveu en les bases d'esta convocatòria, les persones aspirants que han superat el procediment selectiu queden obligades a incorporar-se als destins adjudicats amb caràcter provisional i, en el cas de no fer-ho sense que hi haja causa justificada, s'entén que han renunciat als efectes derivats de la superació del procés selectiu.

Així mateix, també s'establix que les persones que superen este procediment selectiu no hauran de realitzar una fase de pràctiques.

Per tot això, una vegada comprovat que reunixen els requisits generals i específics de participació establits en la convocatòria,

RESOLC

*Primer*

Aprovar l'expedient del procés selectiu extraordinari d'estabilització per a l'ingrés, mitjançant concurs de mèrits, al cos de mestres i als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques, professors d'Arts Plàstiques i Disseny i mestres de taller d'Arts Plàstiques i Disseny, convocat per l'Orde 66/2022, de 15 de novembre, de la Conselleria d'Educació, Cultura i Esport.

*Segon*

Remetre al Ministeri d'Educació i Formació Professional la llista de les persones aspirants seleccionades en este procés selectiu, que es relacionen en l'annex a la present resolució, perquè procedisca al seu nomenament com a personal funcionari de carrera del respectiu cos docent i de conformitat amb la puntuació obtinguda, amb efectes d'1 de setembre de 2023.

*Tercer*

D'acord amb el que es disposa en l'article  10.1 d) del Reglament d'ingrés, accessos i adquisició de noves especialitats en els cossos docents aprovat per Reial decret 276/2007, de 23 de febrer, els qui hagen superat este procés selectiu hauran d'obtindre el seu primer destí definitiu en l'àmbit de gestió de la Conselleria de Cultura, Educació, Universitats i Ocupació, i acudir amb caràcter forçós al concurs de trasllats, d'acord amb el Reial decret 1364/2010, de 29 d'octubre.

Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent, en el termini d'un mes comptat des de l'endemà de la publicació, de conformitat amb el que es preveu en la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que s'estime convenient.

  

València, 15 de juliol de 2024

Sonia Amelia Sancho de Vicente

Directora general de Personal Docent

Esta disposició conté annexos. Consulteu-ne la versió en PDF.